U Poreču, 1.7.2024.

**-PRIOPĆENJE ZA MEDIJE**

**POREČKO LJETO 2024: *FESTIVAL SLADOLEDA „GELATO PARK“ ODUŠEVIO SVE GENERACIJE***

Prekrasno uređen Park Olge Ban na porečkoj Peškeri ovog je vikenda bio domaćin najslađe manifestacije ove sezone - **Gelato Park** – prvog festivala sladoleda u Istri. Premijerno izdanje manifestacije privuklo je jako velik broj posjetitelja svih generacija – bebe, djeca, roditelji, nonići, domaći i turisti – svi su uživali u sladoledima, zabavnom programu i prekrasnom ambijentu parka.

Od klasičnih okusa čokolade i vanilije do kombinacija lavande, limuna, kikirikija, svojim su se sladoledima predstavile tvrtke **Aroma Global 3** d.o.o. iz Zagreba, **Sladka kuglica d.o.o.** iz Pazina, **Pomaj Gelato d.o.o.** iz Pule, **Storia Gelato** iz Rijeke, **Gusto Amore** iz Poreča, i tvrtka **Ledo**, poznati proizvođač sladoleda i ostalih smrznutih proizvoda, koja je prepoznala važnost manifestacije te je već u prvoj godini podržala festival u funkciji sponzora. **L'Aurora Pisak d.o.o.** iz Vrsara predstavili su srodne proizvode koji su se odlično uklopili u festival. Oni su u ponudi imali ledene granite, slushy slasticu i bubbletee.

Osim sladoleda, tijekom tri dana manifestacije posjetitelji su mogli uživati u programima za djecu i odrasle, od raznih zabavnih sadržaja, animacija, plesnih nastupa lokalnih poznatih udruga, dječjih radionica i igraonica, face panitinga, raznih igara i edukativnih sadržaja kroz kreativan rad, pa sve do koncerata.

Djeca su se mogla okušati u radionici žongliranja, a bilo je i plesnih predstava porečkih **MOT08** i **USB-**a, čarobni štulaši koji su mamili osmjehe svih prisutnih, dječje predstave **„Žuti kišobran“** i **„Birikina“** te brojne druge zanimljivosti. Vrhunac svake večeri bio je prigodni koncerti za sve generacije, pa tako u petak nastupila je **grupa Febra,** u subotu **Mia Dimšić i bend**, a u nedjelju grupa **Top of the Pops.** U nedjelju najmanje je posebno obradovao **dnevni vatromet**.

Osim animacija i zabave, u posebnom sadržaju Gelato Parka veliku pažnju je privukao besplatan Photobooth Bus Pablo u kojem je stvoreno mnogo prekrasnih uspomena, ali i brojni drugi photopointovi koji su poslužili kao prekrasna kulisa za uspomenu s festivala.

Festivalu su se pridružili i lokalni ugostitelji koji su u svojim objektima nuditi određene sladolede po akcijskoj cijeni. To su bili: **Il gelato di Salvatore**, **Gelateria Venti 22**, **Gelateria Dolce Vita**, **La Plage bar** i **Bubble Planet**.

„*Zahvaljujemo svim sudionicima i sponzoru Ledu, naglašavajući važnost njihove podrške u realizaciji prvog izdanja festivala. Ovo prvo izdanje Gelato parka pokazalo nam je potencijal Parka Olge Ban kao nove lokacije za manifestacije, a odlične reakcije i veliki broj posjetitelja putokaz su nam da ovaj slatki festival pretvorimo u tradicionalan.*“ – rekao je **Nenad Velenik**, direktor Turističke zajednice grada Poreča.

*\*\*\*\*\*\*\*\*\*\*\*\*\**

*Molimo Vas da priopćenje objavite u Vašem mediju.*

TURISTIČKA ZAJEDNICA

GRADA POREČA